Súradnice: 42°42′14″S 23°18′41″V﻿ / ﻿42,70389°S 23,31139°V﻿ / 42.70389; 23.31139

**Dom-múzeum Georgiho Dimitrova** (bulh. Къщата-музей на Георги Димитров – *Kăštata-muzej na Georgi Dimitrov*) je obytný dom, ktorý sa nachádza v meste Sofia v Sofijskej oblasti v juhozápadnom Bulharsku. Kultúrna pamiatka národného významu. Predstavuje miesto, kde dlhé roky žil bulharský komunistický vodca Georgi Dimitrov.

Lokalita
--------

Dom-múzeum Georgiho Dimitrova sa nachádza v centrálnej časti mesta Sofia v rajóne Văzraždane na ulici „Opălčenska" (bulh. улица „Опълченска" – *ulica „Opălčenska"*, doslova *Opolčenecká ulica*) č. 66. Budova sa nachádza v areáli sofijského Národného polytechnického múzea.

Dejiny
------

Dom nechal v rokoch 1889 – 1890 postaviť otec bulharského komunistického vodcu Georgiho Dimitrova, Dimităr Michajlov, ktorý sa do Sofie prisťahoval s rodinou tri roky predtým. Pozemok na výstavbu bol rodine Georgiho Dimitrova pridelený sofijskou mestskou správou. Budova fungovala ako dvojdom, pričom Georgi Dimitrov s rodinou obývali južnú časť budovy a v severnej časti žila Dimitrovova teta, ktorá neskôr svoju časť domu predala súdnemu pisárovi Petkovi Gumnerovovi, ktorý bol stúpencom duchovného vodcu a filozofa Petăra Dănova, ktorý neskôr v dome nejaký čas tiež žil (od roku 1904) a v budove uskutočňoval besedy a stretnutia s priaznivcami a stúpencami jeho učenia. S Georgim Dimitrovom boli dobrí priatelia. Samotný Georgi Dimitrov v dome žil do roku 1926.

V roku 1954 bolo v budove otvorené múzeum venované Georgimu Dimitrovovi, pričom za týmto účelom bola v areáli postavená aj nová moderná budova. V roku 1955 bol budove udelený štatút kultúrnej pamiatky národného významu. V dôsledku politických zmien v roku 1989, sa v roku 1992 zmenil účel modernej budovy postavenej v areáli v roku 1954, ktorá bola premenená na Národné polytechnické múzeum.

V súčasnosti (2023) je budova v havarijnom stave.

Charakteristika
---------------

Budova predstavuje malý obytný jednoposchodový dvojdom.

Štatút a dôvod pamiatkovej ochrany
----------------------------------

Kategória: 

* kultúrna pamiatka národného významu

Budova bola vyhlásená za kultúrnu pamiatku v Štátnom vestníku č. 6 z roku 1955, pričom ako dôvod ochrany bola stanovená historická hodnota budovy. Štatút bol obnovený aj v rokoch 1987 a 1998. Názov stavby ako je uvedený na zozname kultúrnych pamiatok národného významu je *Kăštata-muzej na Georgi Dimitrov* (bulh. Къщата-музей на Георги Димитров, doslova *Dom-múzeum Georgiho Dimitrova*).

Galéria
-------

* celkový pohľad na dom zo severovýchoducelkový pohľad na dom zo severovýchodu
* pohľad na dom z ulice Opălčenskapohľad na dom z ulice Opălčenska
* zo severnej fasády budovyzo severnej fasády budovy
* južná fasáda budovyjužná fasáda budovy
* východná fasáda budovyvýchodná fasáda budovy
* pamätná doska na budove s basreliéfom Georgiho Dimitrovapamätná doska na budove s basreliéfom Georgiho Dimitrova

Referencie
----------

1. 1 2 3 4 5 6 7 8 9 10 11 12 13 14  KADIJSKA, Taňa; BLAŽEVA, Elena; SAVOVA, Mariana. Enciklopedija Sofia. Sofia : Bălgarska akademija na naukite – Naučnoinformacionen centăr "Bălgarska enciklopedija" – Knigoizdatelska kăšta "Trud". 2017. 420 s. ISBN 9549384921. S. 190. (bulharsky)
2. 1 2 3 4 5 6 7 8 9 10   *Наследството на София* [online]. io.morphocode.com, [cit. 2022-10-04]. Dostupné online.
3. 1 2 3 4 5 6 7 8   mc.government.bg, [cit. 2022-09-14]. Dostupné online.
4. 1 2 3 4 5 6 7 8 9 10  БД Онлайн. *Къщата на Вожда и Учителя рухва* [online]. bgdnes.bg, 2017-04-13, [cit. 2023-05-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom-múzeum Georgiho Dimitrova (Sofia)**